ট্রাম্পের ঘোষণায় শিশুর জন্ম পিছিয়ে দিল প্রবাসী ভারতীয় দম্পতি

ওয়েব ডেস্ক: আমার স্ত্রী নির্দিষ্ট সময়ের আগেই শিশুর জন্ম (Child Birth) দেব ভেবেছিলেন। কিন্তু আমেরিকার (US) প্রেসিডেন্ট ডোনাল্ড ট্রাম্পের (Donald Trump) ঘোষণায় থমকে গিয়েছে। সেজন্য ঠিক করা হয়েছে সাধারণ নিয়মে যখন জন্মের সময় আসবে তখন হবে। এটি একটি ঘটনা মাত্র। ঠিক এভাবেই কালো মেঘ নেমে এসেছে আমেরিকায় বসবাস করা প্রবাসী ভারতীয়দের (Indians) জীবনে। ট্রাম্প ক্ষমতায় এসেই একের পর নির্দেশিকা জারি করে চমকে দিয়েছেন। কখনও বিদেশি পণ্যে শুল্ক আরোপ, কখনও বিশ্ব স্বাস্থ্য সংস্থা থেকে বেরিয়ে আসার মতো সিদ্ধান্ত নিয়েছেন। আবার গাজা দখল কিংবা গ্রিনল্যান্ডে কেনার ভাবনাও রয়েছে। ঠিক সেভাবে আমেরিকায় জন্মালেই জন্মসূত্রে আমেরিকার নাগরিক হবেন না, এমনই সিদ্ধান্ত ট্রাম্প প্রশাসনের। ফলে চিন্তায় পড়েছেন আমেরিকায় বসবাস করা বিদেশিরা। বিশেষ করে এইচ১বি ভিসা নিয়ে আমেরিকায় বসবাস করা ভারতীয়রাও চিন্তায় রয়েছেন। প্রবাসীদের মধ্যে আমেরিকায় ভারতীয়রা সংখ্যায় দ্বিতীয় স্থানে। ফলে উদ্বেগ বেড়েছে তাঁদের।

সাইরাস মেহতা নামে এক প্রবাসী ভারতীয়রা বলেন, জন্মগত নাগরিক অধিকার না পেলে এইচ১বি ভিসাধারীদের শিশুরা অনিশ্চয়তার মধ্যে পড়বে। এখন শিশুদের ভবিষ্যত নিয়েই তাঁরা চিন্তিত। ক্যালিফোর্নিয়ায় বসবাস করা ভারতীয় ইঞ্জিনিয়ার অক্ষয় পাইসের মতে এটা আমাদের উপর সরাসরি প্রভাব ফেলছে। ওই দম্পতি সময়ের আগে শিশু জন্ম দেওয়ার সিদ্ধান্ত থেকে পিছিয়ে আসেন। এর ফলে অন্তত ৫০ লক্ষ প্রবাসী ভারতীয় সমস্যায় পড়়বেন।

আরও পড়ুন: AI-এর প্রভাবে কমবে চাকরি? ফ্রান্স থেকে জানিয়ে দিলেন মোদি

এমনিতে নথিহীন অভিবাসীদের তাড়ানোর জন্য যুদ্ধকালীন সক্রিয়তায় কাজ করছে ট্রাম্প প্রশাসন। ইতিমধ্যে একটি ব্যাচে ভারতীয়দের বর্বর আচরণ করে ভারতে ফেরত পাঠানো হয়েছে। একটি হিসেব অনুযায়ী ৭ লক্ষের বেশি, একটি দাবি অনুযায়ী ৩ লক্ষের বেশি নথিহীন ভারতীয় অভিবাসী রয়েছে। পরবর্তী প্রজন্মের কথা ভেবে তাঁদেরও চিন্তা বাড়ছে।